ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ክልል ኣምሓራ 'ፈተነ ዕልዋ' ተኻይዱ፡ ጀነራል ሰዓረ ብጥይት ተወጊኡ 23 ሰነ 2019 ምንጪ ስእሊ, Getty Images ቀዳማይ ሚኒስተር ኣብይ ኣሕመድ፡ ኢታ ማጆር ሹም ሓይልታት ምክልኻል ኢትዩጵያ ጀነራል ሰዓረ መኮነን፡ ኣብ ሰሜናዊ ክፋል ክልል ኣምሓራ ዘሎ ዘይምርግጋእ ተኸቲሉ ብጥይት ከም ዝተሃርመ ሓቢሩ። ኣብይ ኣሕመድ ወተሃደራዊ ክዳን ተከዲኑ ኣብ ተሌቪዥን ድሕሪ ምቕራብ፡ ኣብ ርእሰ ከተማ ክልል ኣምሓራ ዝኾነት ከተማ ባህርዳር ብዝተፈጸመ መጥቃዕቲ ካልኦት ሓያለ ሰበ መዚ'ውን ከም ዝተቐትሉ ሓቢሩ። ኣቐድም ኣቢሉ ኣብ ክልል ኣምሓራ ፈተነ ዕልዋ መንግስቲ ከም ዝተፈተነ መንግስቲ ገሊጹ ነይሩ። ኣብ መላእ እታ ሃገር ኣገልግሎት ኢንተርኔት ከም ዝተቛረጸ'ውን ጸብጻባት ይሕብሩ። "ቤተ መንግስቲ ለሚነ'የ ኣሕዲሰዮ" ኣብይ ኣሕመድ፡ ሃገር ንምድሓን ዝኣተዎ ቃልን ስግኣታትን ነበርቲ ከተማ ባህር ዳር ድምጺ ከበድቲ ብረት ከም ዝሰምዑ ምስክሮም ሂቦም። ቤት ጽሕፈት ሚኒስትሪ ጉዳያት ወጻኢ ኣሜሪካ'ውን ኣብ ኣዲስ ኣበባ ድምጺ ፎኮስቲ ብረት ከም ዝተሰምዐ ኣብ ቲዊተር ኣብ ዘውጸኦ ናይ መጠንቀቕታ ጽሑፍ ሓቢሩ። ዝሓለፈ ዓመት ናብ ስልጣን ዝመጸ ቀዳማይ ሚኒስተር ኣብይ ኣሕመድ፡ ፖሎቲካውያን እሱራት ብምፍታሕ፡ ኣብ ልዕሊ ሰልፍታትተ ተነቢሩ ዝነበረ እገዳ ብምልዓልን ዝርከብዎም ኣወንታውያን ለውጥታት ዝገብር ዘሎ መራሒ'ዩ። እንተኾነ ካብ ስልጣን ካብ ዝመጽእ ቀቢላዊ ግጭት ብምዕማሮም ኣብ ውሽጢ እታ ሃገር 2.4 ሚልዮን ሰባት ካብ ቤት ንብረቶም ክፈናቐሉ ምኽኣሎም ጸብጻባት ውድብ ሕቡራት ሃገራት ይሕብሩ። እንታይ እዩ ኣጋጢሙ?
